# data[].attributes.body
שנת 2025? יש עוד כאלו שתקועים ב-2023

הברים מפוצצים, כרטיסי המסיבות בסולד אאוט, כל הישראלים מנסים ולו לערב אחד לברוח מהמציאות שאנחנו חיים בה – אבל יש 98 אנשים שאין להם לאן לברוח. הם עדיין תקועים ב-2023, ועוד איפה תקועים- במנהרות בשבי החמאס.

שנת 2024 הסתיימה, 365 ימים חלפו להם. אבל בכנות – כולנו עדיין תקועים בספירה של 461 ימים. 461 ימים מאז שהחטופים והחטופות נלקחו מבתיהם, מאז שהמדינה השתנתה לעד, ומאז שהזמן עבור משפחות שלמות עצר מלכת.

השנה החדשה אולי הגיעה, אבל קשה לקרוא לה "חדשה" כשאותה מציאות עדיין כאן. בזמן שאנשים בברים או במסיבות, יש משפחות שיושבות בבית מול שולחן ריק, מחכות לטלפון שיגיד שהסיוט הזה נגמר. הן לא ספרו לאחור לכניסת השנה החדשה – הן ממשיכות לספור את הימים, השעות והדקות מאז שהיקרים להן נעלמו.

משנת 2023 יש 98 מטרות ועד שהם יבוצעו, אנחנו לא באמת עוברים לשנה הבאה.

שנת 2025 אולי התחילה, אבל עבורם ועבורנו – אנחנו עדיין תקועים ב-2023.

# data[].attributes.body
לרגל יום העברית, האקדמיה ללשון העברית ביקשה מהישראלים לבחור את מילת השנה שלהם. מן חגיגה דמוקרטית לשפה העברית שבה כל קול משפיע. הישראלים, שידועים באהבתם לניצחון גם אם בתחרויות איזטוריות, השתתפו גם בזו, ועשר מילים עלו לגמר: אחריות, בית, גבורה, הותר לפרסום, חטופים, יחד, כטב"מ, כפסע, מילואים ועצימות.

איזה מילים ממלכתיות, חזקות. כפסע מהביחדנס המוחלט. נרמול של כל מה שלא עבד פה השנה. אחריות - לא נקלחה. בית - למאות אלפי ישראלים מפונים לא היה. גבורה - נכרכה במחירים כבדים. הותר לפרסום - שריטה בלב. חטופים - כל מילה מיותרת. הבנתם את הרעיון.

תחושת האי-נוחות מתגברת כשמגלים שהאקדמיה החליטה ליישם את היסודות הדיקטטוריים שממשלת ישראל מעוניינת לאמץ, ופסלה בכוחנות מילים שמשקפות את הכאבים הכי גדולים שלנו השנה, כמו הפקרה, מחדל ועסקה. למה ללכלך את הממלכתיות בקצת קיטוב? למה לזהם את הפנטזיה עם מציאות? להכתים את החטופים עם הפקרה ואת כפסע עם מחדל?

הכוונה של האקדמיה טובה אבל התוצאה עקומה. היא מנרמלת את כל מה שלא עובד פה וסותמת את הפה לביקורת. זה פלסטר שלא יכול להסתיר את הטרגדיה הגדולה שמתרחשת פה ובטח שלא לנרמל אותה.

נרמול, זו מילת השנה שלי. נראה אתכם מבטלים אותה.

# data[].attributes.headline
החיים שלנו מפסיקים לעשר שנים? לפחות זה כן מבחינתי.

# data[].attributes.subject
החיים שלנו מפסיקים לעשר שנים? לפחות זה כן מבחינתי.

# data[].attributes.body
עולם המוזיקה קיבל חדשות מפתיעות ועצובות: אדל, זמרת הקול הזהוב, הודיעה במהלך הופעתה האחרונה במינכן על הפסקה זמנית מעולם השירה למשך עשור. הסיבות להחלטתה לפי מה שהקהל חושב כוללות רצון להתמקד בגידול בנה, בן שלוש, כמו גם שאיפות להיכנס לעולם המשחק, עליו עבדה לאחרונה.

אמנם מעריציה ברחבי העולם הביעו צער עמוק על החלטתה, המסר של אדל מכיל שיעור חשוב לכולנו: אין צורך לחשוש מהפסקה, שינוי כיוון או הערכה מחדש של החיים. העולם שממשיך לרוץ קדימה מעניק לנו לעיתים תחושת דחיפות, אך חייה של אדל – עם הקהל האדיר שמעריץ אותה, החוזים המפוארים והכספים שהיא מרוויחה מהופעה בודדת – מזכירים לנו שעצירה לרגע אינה רק לגיטימית, אלא גם הכרחית.

לכן, קחו רגע לעצמכם. עצרו, חשבו, חישבו מחדש על המסלול שלכם, ואז צאו לדרך מחודשת. החיים הם הזדמנות אחת בלבד, והאומץ לעשות שינוי עשוי להוביל אתכם למקום טוב ומשמעותי יותר.

זו שנה נוספת בחייכם – שנה שיכולה להיות הזדמנות לשינוי ולסידור המחשבות. אל תשכחו, כל יום שעובר לא ישוב. הקדישו את השנה הזו לעשייה משמעותית שתוביל אתכם למקום טוב יותר, בחיים האישיים והמקצועיים.

# data[].attributes.headline
גאווה ישראלית על הפודיום 

# data[].attributes.subject
גאווה ישראלית על הפודיום 

# data[].attributes.body
"להיות עם חופשי בארצנו, ארץ ציון וירושלים"

המשפט שכל ישראלי חיכה לשמוע מתנגן במהלך קיץ 2024 על במת הספורט הגדולה בעולם- אולימפיאדת פריז 2024.

כל כך הרבה תקווה, ציפיות וחלומות נתלו במשלחת הישראלית כשיצאו לפריז, תחת אבטחה מקומית וישראלית חסרת תקדים יש לציין.

המשלחת הישראלית לא רק עמדה בציפיות, היא ניפצה ושברה שיאים בדרך.

המשלחת הישראלית שברה את שיא המדליות הישראלי כאשר זכתה בשבע מדליות אולימפיות ובפעם הראשונה הצליחה לסיים משחקים אולימפיים עם מדליה בכל צבע - הישגים חסרי תקדים.

המשלחת הישראלית הייתה כמו קרן שמש מפריז ישר ללב של הישראלים אשר היו צמודים לכל המתרחש ויחד בפעם הראשונה בכמעט שנה היה מקום לשמחה, אופטימיות ותקווה בקרב מדינת ישראל.

כולנו תקווה שאת ההצלחה הספורטיבית ישמרו גם למשחקים הבאים ועד אז- שיהיו לנו עוד כמה מקורות לגאווה ישראלית.

# data[].attributes.attachment_link.title
תמונה תום ראובני

# data[].attributes.headline
OUT: עולם כמנהגו נוהג?

# data[].attributes.subject
OUT: עולם כמנהגו נוהג?

# data[].attributes.body
בזמן ש-100 חטופים וחטופות שבויים במנהרות החמאס בתנאים תת-אנושיים, בחברת "רשת" מצאו לנכון לשדר עונה חדשה של תוכנית הריאליטי "האח הגדול". בזמן שהם נאבקים על החזרת בני משפחותיהם הביתה, נאלצו בני משפחות החטופים לצפות במתמודדי התוכנית, אשר בחרו לבודד עצמם מהעולם ולהיכנס לבית הסגור, מתלוננים על הקושי שהם חווים ורבים ביניהם על מזון. "איזה פורמט מדהים, שממש מתאים לסיטואציה הנוכחית!", כתבה בחשבון האינסטגרם שלה שורדת השבי מיה רגב. "רבים על אוכל כשיש חטופים שאין להם מה לאכול כבר כמעט שנה, וכמובן כל המשפחות שלא ראו את האבות, האחים, הילדים והאהובים שלהם כל כך הרבה זמן – ולא מבחירה כמובן. תבחרו למה אתם נותנים רייטינג, למשפחות החטופים או לאח הגדול". ירדן גונן, אחותה של רומי שחטופה בעזה, שיתפה כי ביקשו מהפקת התוכנית לשתף פעולה עם מטה המשפחות על מנת לפעול להגברת המודעות למצבם של החטופים, אך נתקלה בסירוב.

# data[].attributes.headline
מפרידה לתקומה

# data[].attributes.subject
מפרידה לתקומה

# data[].attributes.body
2024 הביאה איתה גל פרידות רחב ששטף את הביצה והראה לנו שיחד? לא בטוח ננצח, אם כי ראינו גם זוגות מפתיעים שצמחו לנו מתחת לרדאר, בואו נראה מה עברנו השנה, בואו נראה איזה זוגות נשארו מאחור ומה השידוכים החדשים שנכנסו.

התחלנו את 2024 עם הפרידה המתוקשרת של אושר כהן וסהר ארוסתו, שהגיעה גם למקומות מלוכלכים, המשכנו לפרידה של עדי הימלבלוי, הקראש הנצחי של גברי ישראל ובעלה נדב פלד, פרידה נוספת שטלטלה את הביצה המקומית היא חנן בן ארי, המאמי הלאומי ואשתו הדסה שנפרדו אחרי 16 שנות זוגיות ו7 ילדים.

בביצה הבין לאומית הפרידה של ג'ניפר אניסטון ובן אפלק, פרידה שהראתה לכולנו למה לא לחזור לאקס ( או לאקסית ! ) ומייגן פוקס ומאשין גם קלי שנפרדו חודש בלבד לאחר ההכרזה על היריון משותף, נקווה שפברואר הקרוב לא יהיה לו Bloody Valentine.

בהחלט פרידות מטלטלות אך נראה שחלק מהפרודים הטריים המשיכו הלאה.

נחשפנו לזוגיות של הפרוד הטרי אושר כהן עם עדן פינס, זוגיות שגרפה בעיקר חיקויים וממים, אבל אין ספק שהדפוס של זמר ודוגמנית הולך יד ביד. פרודה טרייה נוספת שיצאה לבדוק את השוק מחדש ומצאה עצמה בזרועותיו של אחר היא עדי הימלבלוי שכל שני וחמישי נתפסת בעדשת הפפראצי עם לא אחר מבן זיני וגרמה לאינפלציה של הרמות גבה ברחבי הארץ, הצלחה לזוג הצעיר, בערך.

אין ספק ש2024 הביאה איתה שעות נוספות לרבנות אבל נראה שכל סוף הוא התחלה של משהו חדש, כל שנותר לנו הוא לאחל שנראה אותם שנה הבאה מתחת לחופה.

# data[].attributes.headline
האם האפליקציה הכי In בסכנה ל-Out?

# data[].attributes.subject
האם האפליקציה הכי In בסכנה ל-Out?

# data[].attributes.body
הרשת החברתית הכי חמה בישראל ובמדינות רבות בעולם - Tik Tok, עלולה להיסגר בארצות הברית בקרוב והיוצרים בטיק-טוק ארה"ב, אשר מהווים מקור תוכן משמעותי ברחבי העולם, בפאניקה. למי שלא בעניינים מדובר באפליקציה, שמאפשרת יצירת סרטונים עם מוזיקה, פילטרים וקריינות, הפכה לחלק מהתרבות המודרנית. כמעט ואין אנשים כיום שאין להם את האפליקציה האהובה.

באפריל 2024 אושר חוק בארה"ב האוסר את פעילות טיק-טוק. המחוקקים עבדו על טיוטת החוק בסתר במשך כשנה, כדי למנוע מהלובי החזק של טיק-טוק לסכל את המהלך. עתירה שהגישה טיקטוק נגד החוק נדחתה. הנשיא הנבחר טראמפ ביקש לדחות את תחילת החוק, כדי שהממשל החדש יוכל לקבוע את מדיניותו בעניין, אך מסתמן כי האפליקציה אכן בסכנת סגירה.

טיקטוק יצרה מספר רב של טרנדים, פרסמה שירים במהירות, השפיעה על אושיות רשת וסלבריטאים והפכה לחלק בלתי נפרד מחיי היום יום של הרבה אנשים, כן גם פה במדינה הקטנה שלנו.

האם ישראל תהיה הבאה בתור להוציא את טיקטוק מחוץ לחוק?

# data[].attributes.attachment_link.title
תמונה לסדנת כתיבה

# data[].attributes.headline
in: ה״סוף הטוב״ של כולנו

# data[].attributes.subject
in: ה״סוף הטוב״ של כולנו

# data[].attributes.body
״אבא ראית איזה מרגש זה? כולם בכו בכיכר מרוב התרגשות, אף אחד לא הצליח להכיל את האושר וההקלה. אפילו דני קושמרו לא הצליח להחזיק את עצמו ופרץ בבכי. איזה כיף שהם סוף סוף פה״.

לצערי, לא באמת הייתה לי שיחה כזאת עם אבא שלי, אבל אני רוצה לקוות שיום אחד כשהחטופים שלנו יחזרו אני אזכה להגיד את המילים האלה.

מה שכן, הצלחתי לקבל טעימה מהרגע הזה הודות לקליפ לשיר החדש של יוני בלוך ״סוף טוב״.

אין משהו שכל ישראלי היה רוצה לראות יותר מאשר את מחאות משפחות החטופים דועכות ונעלמות להן. לא כי התמיכה בהן נחלשת, ולא כי אין מספיק מוטיבציה להיות אקטיביים. אלא פשוט כי החטופים סוף סוף שבו הביתה.

כל סימן חיים הוא תזכורת כואבת במיוחד למשפחות שנאבקות יומם וליל כדי להשיב את אהוביהן הביתה, מי לשיקום ומי לקבורה ראויה.

רק בשבוע שעבר נחשפו התמונות שוברות הלב של לירי אלבג, בו ניכרים העייפות, הסבל והאתגר ההישרדותי העצום בו היא נמצאת, והנה כבר אתמול התבשרנו כי גופותיהם של יוסף וחמזה אלזידאנה הוחזרו לישראל לקבורה.

במצב שובר הלב הזה, שביב התקווה שיצר בלוך באמצעות אמצעי הבינה המלאכותית הוא חבל הצלה שכל אחד יכול להיאחז בו.

הקליפ, אשר מציג אוטופיה מזרח תיכונית רגועה ושלווה לאחר חזרתם של החטופים וסיום המלחמה, מחממים את לב הצופה ומעבירים מסר ויזואלי שאי אפשר להישאר אדישים אליו.

דני קושמרו פרץ בבכי במהדורת החדשות המרכזית.

אורי ששון התחבק עם הג׳ודוקא האיראני.

דניאל הגרי יושב על הספה בפיג׳מה ומחייך.

אלפים בכו מרוב אושר בכיכר.

אמן וכולנו נזכה לראות אפילו חלק ממראות אלה במציאות בשנת 2025.

# data[].attributes.attachment_caption
27 בספטמבר 2024, חיסולו של חסן נסראללה

# data[].attributes.headline
אין לחיסול, אאוט לתזמון!

# data[].attributes.subject
אין לחיסול, אאוט לתזמון!

# data[].attributes.body
במסגרת מבצע "סדר חדש" של צה"ל בחודש ספטמבר 24 בוצעה תקיפה אווירית על המפקדה המרכזית של חיזבאללה, שהייתה ממוקמת בתת-קרקע מתחת לבניין מגורים במרחב דאחייה, בביירות. נסראללה ומספר מפקדים בכירים נוספים בארגון, חוסלו. ללא ספק פעולה מדוייקת וכירוגית של צה"ל שלנו וכוחות הביטחון. השאלה המתבקשת שצריכה להדהד בראשו של כל ישראלי וישראלית לאחר השבת השחורה היא, למה רק עכשיו? הרי חסן נסראללה היה הוגה הרעיון של חטיפת החיילים אהוד גולדווסר ואלדד רגב ב-12 ביולי 2006. נסראללה ראה בחטיפה אמצעי לחץ על ישראל לשחרור אסירים לבנוניים ופלסטיניים. שנתיים לאחר החטיפה, ב-16 ביולי 2008, הוחזרו גופות החטופים לישראל כחלק מעסקת חילופי שבויים עם חיזבאללה. במסגרת העסקה, ישראל שחררה מספר אסירים לבנוניים ופלסטיניים. מי יודע, אולי אם הידיעה על חיסולו של נסראללה הייתה מופיעה בגיליון סוף השנה של שנת 2006, בין הסיקורים על אולימפיאדת החורף בטורינו שבאיטליה, לצד השקת אפליקציית ה"טוויטר", השבץ המוחי של אריאל שרון, היינו יכולים לראות שינוי משמעותי במצב הביטחוני, עם פחות פעולות טרור ופחות נפגעים ישראליים לאורך השנים. ואולי כך, לטרוריסט הנתעב סינוואר לא היו רעיונות להוביל את חמאס בדרכו הקיצונית ולחטוף לנו 251 אזרחים וחיילים בהם תינוקות, ילדים, נערות וקשישים. ש-99 מהם, עדיין שם.

# data[].attributes.headline
2025, החטופים חוזרים, וזה עולה על כל הישג משנת 2024

# data[].attributes.subject
2025, החטופים חוזרים, וזה עולה על כל הישג משנת 2024

# data[].attributes.body
האוכלוסייה בישראל עלתה ל10 מיליון תושבים! וזה לא הדבר היחיד המעניין שקרה בשנת 2024. שנת 2024 הייתה שנה כואבת, קשה, אך עם זאת, היא הייתה שנה של הישגים ישראלים בתחומים שונים. סיכום השנה שלנו מתחיל, אך אין ספק שהתחושה הסיכומית שתישאר לנו משנת 2024, היא עצב מהול בשמחה.
שנת 2024 לא הייתה מזהירה עבור התחבורה הישראלית. היא הייתה השנה הקטלנית ביותר בדרכים מאז שנת 2006, בשנה החולפת נהרגו 436 בני אדם בתאונות דרכים.
בנוסף, לקראת סוף שנה, מחירי התחבורה מזנקים ומכבידים על הכיס של הישראלי שנוסע בתחב"צ.
בתחום הצבאי הושגו הישגים רבים אל מול נפילת חיילים רבים במלחמה.
זו הייתה שנה בה חוסלו בכירים רבים בארגוני הטרור וראשי הארגונים, סאלח אל ערורי, סינוואר, נסראלה, איסמעיל הנייה ועוד. תקיפות מוצלחות של צה"ל באיראן ותימן ואף כיבוש החרמון הסורי לאחר נפילת משטרו של אסד.
לעומת ההישגים המדהימים של צהל, 363 חיילים נפלו בשנת 2024. הייתה עלייה במספר מקרי האובדנות מכל שנה שקודמת לה בשנים האחרונות.
בתחום הספורט, הספורט הישראלי משיג תוצאה לא פחות ממדהימה! המשחקים האולימפיים לשנת 2024 היו המשחקים בהם המשלחת הישראלית זכתה בהכי הרבה מדליות מכל שנות השתתפותה. 7 מדליות! (1 זהב, 5 כסף, 1 ארד).
בתחום הבידור, עדן גולן, הנציגה שלנו לאירוויזיון 2024 הגיעה למקום ה5 והמכובד מאוד, למרות חוויות אנטישמיות שחוותה מצד המתמודדים והקהל.

על אף השנה הזאת, האירוע הכי מרגש ודחוף שאנחנו מייחלים שנשיג בשנת 2025 הוא החזרת 100 החטופים שנמצאים בעזה כבר יותר מידי זמן. הם חוזרים השנה והם חוזרים כמה שיותר מהר.

# data[].attributes.wish_content.attachment_props.alternative_text
סמל החטופים 2024

# data[].attributes.headline
נקודת אור שנקראת הפשוטע - IN

# data[].attributes.subject
נקודת אור שנקראת הפשוטע - IN

# data[].attributes.body
הוא תמיד שם בצללים, מחכה למשפט המחץ שיצחיק מדינה שלמה.

פשוט אסקפיזם טהור. הוא תמיד חדשותי , רכילותי , פוליטי ופלילי בהומור ורלוונטיות.

הוא כותב את מה שכולנו חושבים בלי עכבות ובלי פילטר. בעולם של מלחמות,שקרים ושל משחקי אגו הוא  מייצר כנות מרעננת.

דירוג המשפטים האהובים עליי מהשנה הזאת היו -

במקום הראשון - "מי ירה ,תגידו לי על איזה מדינה לכעוס".

מקום השני – "אין ברירה ,צריך להתיישב באמסטרדם".

מקום השלישי  "גם סינוואר לא אמר תודה לביונסה".

מקום הרביעי "לא הבנתי מה פוצצנו להם ווקי טוקי".

במילים אחדות הוא הצליח לסכם את השנה השקה שעברה עלינו. על המלחמה בישראל, על הפוגרום באמסטרדם, על פרשת הביפרים , ופרשת פי דידי (שון קומבס).

אני כבר יודעת מראש שגם לקראת 2025 נוכל לצפות לעוד פוסטים אייקונים.

# data[].attributes.headline
הכי ישראלית שיש: עדן גולן ניצחה בתחרות ההסברה

# data[].attributes.subject
הכי ישראלית שיש: עדן גולן ניצחה בתחרות ההסברה

# data[].attributes.body
מה לא הושלך לעברה? כאשר עדן גולן נבחרה לייצג את ישראל באירוויזיון 2024 היא חוותה ביקורת נוקבת מכל הזירות. ערעור ופסילת השיר שרצתה לבצע, קריאות בוז מתמשכות בזמן שהופיעה עם השיר החדש, ויחס משפיל ומבודד מצד שאר המתמודדים. אפילו העם שאותו ייצגה טען: ״את לא מספיק ישראלית כדי להיות כאן״.

אולם על אף הביקורת, גולן הוכיחה שהיא הכי ישראלית שיש. עלתה על הבמה ושרה בעוצמתיות, לא התגוננה או נלחצה מהביקורות והקריאות המשפילות והמרתיעות, וחייכה בגבורה כאשר קיבלה ניקוד נמוך מהשופטים.

המקצועיות שהפגינה לאורך התחרות הושלכה על תדמיתה של המדינה, והציגה אותנו כעם באור שונה. הפגיעות המרגשת נשזרה בדייקנות וחדירות מטרה- שילוב שממנו לא היה ניתן להתעלם. גולן עיצבה סוג חדש של הסברה ישראלית, והביאה לידי ביטוי את רגשותיו של הישראלי הפשוט על הבמה הגדולה באירופה. היא התייצבה מול החרם שחוותה בעוצמה ועדינות, וזכתה לאהדת הקהל בבית.

גולן הביאה את ישראל למקום החמישי והמכובד ביותר בשנה בה עצם ההשתתפות בתחרות לא היה מובן מאליו. עם 52 נקודות מהשופטים ו-323 נקודות מהקהל בבית היא הוכיחה לכל שיש מקום מכובד לישראל בעולם, וכי המיעוט הרועש והאלים לא מייצגת את דעת הרוב השקט.

# data[].attributes.headline
עדן גולן: IN

# data[].attributes.subject
עדן גולן: IN

# data[].attributes.body
שנת 2024 התאפיינה באתגרים רבים וכך גם תחרות האירוויזיון באותה שנה לא נותרה חסינה, עם לא מעט קשיים שהעיבו על האירוע עבור ישראל.

ברקע מאורעות ה7 באוקטובר, היה קשה לצפות איך יגיב העולם לביצועה של ישראל באירוויזיון שהתרחש במאלמו. המסע של נציגת ישראל - עדן גולן, שהופיעה עם השיר "הוריקן", היה לא פשוט בכלל, זאת בעקבות השינויים בבחירת השיר שלא אושר, קריאות הבוז מהקהל, והאיומים על המשלחת הישראלית באותה תקופה. גולן נאלצה להסתובב בתחפושת - הכוללת פאה ומשקפיים - מתוך חשש שיפגעו בה. כמו כן, גולן צברה אויבים רבים, חלקם גם היו מתמודדי התחרות עצמה למשל המתמודדת האירית, המתמודדת מיוון, והמתמודד ההולנדי שהודח, שהביעו את מחאתם נגדה.

למרות כל זאת, והקשיים הרבים בהם נאלצה לעמוד הזמרת הצעירה במאורע כה גדול ומרגש, עדן גולן הצליחה להגיע למקום החמישי והמכובד ואף לעקוף את מרבית המתמודדים שמחאו נגדה.